stanford-oval/wikipedia huggingface dataset:
ประเทศ
นิยาม

นิยามของคำว่า "ประเทศ" สามารถนำไปเปรียบกับคำว่า ชาติ ได้ซึ่งระบุไว้ในหัวข้อดังต่อไปนี้
ประเทศหมายถึงรัฐปกครองตนเองที่มีเอกราชเป็นของตนเอง รัฐที่เป็นที่ยอมรับในสังคมสากลจะต้องปฏิบัติตามมาตรฐานสากลบางประการก่อน คือการสร้างสัญลักษณ์ของชาติขึ้นมา อาทิ ธงชาติ สิทธิ์ทางการเมือง เช่น สิทธิพลเมือง ในขณะนี้มีประเทศ (รัฐ) อยู่ 193 ประเทศที่เป็นที่ยอมรับในองค์การสหประชาชาติ
คำว่า "รัฐ" มีความหมายคล้ายคลึงกับคำว่า "ประเทศ" และอาจทำให้เกิดความสับสนกับพื้นที่ในประเทศที่ถูกแบ่งออกมาเป็นส่วน ๆ ได้
มีอยู่หลายประเทศด้วยกันที่มีรัฐชาติ (เชื้อชาติหลักของประชากรในสัญชาตินั้น ๆ) ที่ชัดเจน เช่น ฝรั่งเศส หรืออิสราเอล ในประเทศเหล่านี้รัฐชาตินั้นมีอยู่เพียงหนึ่งชนชาติที่เป็นส่วนใหญ่ของประชากร แต่อย่างไรก็ตามในฝรั่งเศสมีชนชาติเบรตัน ซึ่งยังคงแสดงความภาคภูมิและความเป็นเอกภาพไว้อย่างชัดเจน มีประชากรและแหล่งที่อยู่ของประชากรของตนอย่างเฉพาะเจาะจง ส่วนในรัฐอื่น ๆ เช่นแคนาดา จีน สเปน หรือสหราชอาณาจักร นั้นประกอบไปด้วยชนชาติต่าง ๆ หลายชนชาติ
ในบางกรณี ส่วนหนึ่งของรัฐที่มีประวัติศาสตร์หรือวัฒนธรรมเป็นของตนเองสามารถเรียกเป็น "ดินแดน" หรือ "ประเทศ" ได้เช่นกัน ได้แก่กรณีของอังกฤษ สกอตแลนด์ และเวลส์ ถือได้ว่าเป็นสามชนชาติบนเกาะบริเตนใหญ่ ที่นับได้ว่าเป็นประเทศ แม้ว่าทั้งสามประเทศดังกล่าวจะถูกบริหารโดยรัฐบาลใหญ่แห่งสหราชอาณาจักรเพียงรัฐบาลเดียว (ซึ่งแบ่งได้เป็นสี่รัฐบาลย่อยด้วยกัน) ทิเบตซึ่งเป็นเขตปกครองตนเองในประเทศจีน ในทุกวันนี้ก็ถูกนับเป็นประเทศโดยโลกสากลเช่นกัน เกาะไอร์แลนด์ในบางครั้งก็ยังถือว่าเป็นประเทศหนึ่งเดียว แม้ว่ามันจะประกอบไปด้วยหนึ่งประเทศรัฐชาติ (สาธารณรัฐไอร์แลนด์) และรัฐบาลย่อยของรัฐอีกรัฐหนึ่ง (ไอร์แลนด์เหนือ)
ดูเพิ่ม

รายชื่อประเทศและดินแดน
ดินแดน
ดาโคตา ไค

| ดาโคตา ไค |
| --- | --- |

ชื่อเกิด: Cheree Crowley
เกิด:  (1988-05-06) 6 พฤษภาคม ค.ศ. 1988 (36 ปี) Auckland, New Zealand
ประวัติมวยปล้ำอาชีพ
ชื่อบนสังเวียน: Dakota Kai Evie
ส่วนสูง: 5 ft 6 in (1.68 m)
น้ำหนัก: 55 กิโลกรัม (121 ปอนด์)
มาจาก: East Auckland, New Zealand Auckland, New Zealand
ฝึกหัดโดย: WWE Performance Center
เปิดตัว: December 2007
เชอรี คราวลีย์ (Cheree Crowley; 6 พฤษภาคม ค.ศ. 1988(1988-05-06)) เป็นนักมวยปล้ำอาชีพชาวนิวซีแลนด์เชื้อสายชาวซามัวและชาวไอริชที่ได้เซ็นสัญญากับ WWE ในนาม ดาโคตา ไค (Dakota Kai) ในสมาคมอิสระเธอได้ในนาม อีวี (Evie) ปล้ำในสมาคม Impact Pro Wrestling, Shimmer Women Athletes, Shine Wrestling และ Pro Wrestling Women's Alliance ในซิดนีย์ออสเตรเลียซึ่งเธอเป็นอดีตแชมป์ PWWA ในสมาคม Impact Pro Wrestling ที่ประเทศนิวซีแลนด์ซึ่งเธอเป็นอดีตแชมป์หญิง IPW สามครั้ง
แชมป์และรางวัล

Pro Wrestling Women's Alliance
PWWA Interim Title Tournament (2012)
PWWA Championship (1 time)
PWWA Interim Championship (1 time)
Impact Pro Wrestling
IPW Women's Championship (3 times)
Pro Wrestling Illustrated
Ranked No. 21 of the top 50 female wrestlers in the PWI Female 50 in 2016
Shimmer Women Athletes
Shimmer Tag Team Championship (1 time) – with Heidi Lovelace
World Wonder Ring Stardom
Artist of Stardom Championship (1 time) – with Hiroyo Matsumoto and Kellie Skater
WWE
WWE Women's Tag Team Championship (2 times) – with Iyo Sky
NXT Women's Tag Team Championship (2 times, inaugural) – with Raquel González
Women's Dusty Rhodes Tag Team Classic (2021) – with Raquel González
NXT Year-End Award (1 time)
Future Star of NXT (2019)
แหล่งข้อมูลอื่น

ดาโคตา ไค ที่ WWE.com
ดาโคตา ไค ที่เอกซ์ (ทวิตเตอร์)
ดาโคตา ไค ที่เฟซบุ๊ก
ดาโคตา ไค ที่อินสตาแกรม
ไอลา ดอว์น

| Isla Dawn |
| --- | --- |
ชื่อเกิด: Courtney Florence Stewart
เกิด:  (1994-02-02) 2 กุมภาพันธ์ ค.ศ. 1994 (31 ปี) Glasgow, Scotland
ประวัติมวยปล้ำอาชีพ
ชื่อบนสังเวียน: Courtney Courtney Stewart Isla Dawn Stacy Coates
ส่วนสูง: 5 ft 7 in (1.70 m)
น้ำหนัก: 150 lb (68 kg)
เปิดตัว: 21 December 2013
คอร์ทนีย์ ฟลอเรนซ์ สจ๊วร์ต (Courtney Florence Stewart; เกิด 2 กุมภาพันธ์ ค.ศ. 1994) เป็นนักมวยปล้ำอาชีพชาวสก็อตที่รู้จักดีกับ WWE ภายใต้ชื่อ ไอลา ดอว์น (Isla Dawn)
แชมป์และรางวัล

Pro Wrestling Illustrated
Ranked No. 96 of the top 100 female wrestlers in the PWI Women's 100 in 2019
Ranked No. 53 of the top 100 Tag Teams in the PWI Tag Team 100 in 2022 – with Alba Fyre
WWE
WWE Women's Tag Team Championship (1 time) – with Alba Fyre
NXT Women's Tag Team Championship (1 time, final) – with Alba Fyre
แหล่งข้อมูลอื่น

ไอลา ดอว์น ที่ WWE.com
รูปสิบสองเหลี่ยม

รูปสิบสองเหลี่ยมด้านเท่า
ในทางเรขาคณิต รูปสิบสองเหลี่ยม (อังกฤษ: dodecagon) คือ รูปหลายเหลี่ยมที่มี 12 ด้าน และมี 12 มุม
รูปสิบสองเหลี่ยมปกติ หรือ รูปสิบสองเหลี่ยมด้านเท่า นั้นมีมุมภายในมุมละ 150° ส่วนพื้นที่ของรูปสิบสองเหลี่ยมด้านเท่า ที่มีความยาวด้าน a เท่ากับ
การสร้างรูปสิบสองเหลี่ยม

รูปสิบสองเหลี่ยมด้านเท่า สามารถสร้างได้ด้วยวงเวียนและไม้บรรทัด ภาพเคลื่อนไหวต่อไปนี้แสดงการสร้างรูปสิบสองเหลี่ยม 23 ขั้นตอน
ภาพเคลื่อนไหว แสดงการสร้างรูปสิบสองเหลี่ยมด้วยวงเวียนและไม้บรรทัด
อัลบา ไฟร์

| Alba Fyre |
| --- | --- |

ชื่อเกิด: Kayleigh Rae
เกิด:  (1992-08-11) 11 สิงหาคม ค.ศ. 1992 (32 ปี) Paisley, Scotland, United Kingdom
คู่สมรส: Stevie Boy Xavier (สมรส 2021)
ประวัติมวยปล้ำอาชีพ
ชื่อบนสังเวียน: Kay Lee Ray Alba Fyre
ส่วนสูง: 5 ft 8 in (1.73 m)
น้ำหนัก: 112 lb (51 kg)
มาจาก: Johnstone, Scotland
ฝึกหัดโดย: Kid Fite
เปิดตัว: 30 May 2009
เคย์ลีจ เรย์ (Kayleigh Rae; เกิด 11 สิงหาคม ค.ศ. 1992(1992-08-11)) เป็นนักมวยปล้ำอาชีพชาวสกอตแลนด์ที่เซ็นสัญญากับ WWE ภายใต้ชื่อบนสังเวียน อัลบา ไฟร์ (Alba Fyre) หรือชื่อเดิมที่รู้จักดีในนาม เคย์ ลี เรย์ (Kay Lee Ray) เป็นแชมป์ NXT UK Women's Championship
แชมป์และรางวัล

What Culture Pro Wrestling/Defiant Wrestling
Defiant Women's Championship (1 time)
Insane Championship Wrestling
Fierce Females/Scottish Women's Championship (1 time)
ICW Women's Championship (3 times)
Queen of Insanity (2019)
Pro-Wrestling: EVE
Pro-Wrestling: EVE Championship (1 time)
Pro Wrestling Illustrated
Ranked No. 18 of the top 100 female wrestlers in the PWI Women's 100 in 2020
Ranked No. 17 of the top 150 female wrestlers in the PWI Women's 150 in 2021
Ranked No. 53 of the top 100 Tag Teams in the PWI Tag Team 100 in 2022 – with Isla Dawn
Shimmer Women Athletes
ChickFight Tournament (2015)
Southside Wrestling Entertainment
Queen of Southside Championship (3 times)
SWE Speed King Championship (1 time)
World of Sport Wrestling
WOS Women's Championship (1 time)
World Wonder Ring Stardom
5★Star GP Award (1 time)
5★Star GP Technique Award (2016)
WWE
NXT UK Women's Championship (1 time)
NXT Women's Tag Team Championship (1 time, final) – with Isla Dawn
WWE Women's Tag Team Championship (1 time) – with Isla Dawn
Women's Dusty Rhodes Tag Team Classic (2022) – with Io Shirai
Ranked No. 48 of the top 50 Greatest WWE Female Superstars of all time (2021)
แหล่งข้อมูลอื่น

Kay Lee Ray ที่ WWE.com
อัลบา ไฟร์ ที่เอกซ์ (ทวิตเตอร์)
แชมป์หญิง NXT UK
เกียรติพงษ์ รัชตเกรียงไกร

จ่าอากาศเอก เกียรติพงษ์ รัชตเกรียงไกร (เกิด 17 กรกฎาคม พ.ศ. 2509) ชื่อเล่น อ๊อต หัวหน้าผู้ฝึกสอนวอลเลย์บอลหญิงทีมชาติไทย ตั้งแต่ พ.ศ. 2541 ถึงปัจจุบัน และอดีตนักกีฬาวอลเลย์บอลชายทีมชาติไทย ระหว่างปี พ.ศ. 2526-2541
ผลงาน

พ.ศ. 2540 ได้รับงานโค้ชเป็นครั้งแรก โดยคุมทีมยุวชนหญิง ซึ่งปีนั้นไทยได้เป็นเจ้าภาพ และคว้าอันดับที่ 5 มาครอง
พ.ศ. 2541 ได้ขึ้นมาเป็นผู้ฝึกสอนวอลเลย์บอลหญิงทีมชาติชุดใหญ่ และสร้างประวัติศาสตร์พาทีมเข้าไปเล่นรายการเวิลด์แชมป์เปี้ยนชิพ ที่ญี่ปุ่น และได้อันดับที่ 15
พ.ศ. 2543 สหพันธ์วอลเลย์บอลนานาชาติได้ให้ไทยเป็นทีมวอลเลย์บอลที่มีพัฒนาการยอดเยี่ยมเป็นอันดับที่ 2 ของโลก พาทีมหญิงชุดมหาวิทยาลัยโลก คว้าอันดับที่ 3 ในการแข่งขันกีฬามหาวิทยาลัยโลกที่จีน
และพาทีมผ่านเข้าแข่งขัน รายการเวิลด์กรังปรี เป็น 1-8 ทีมได้สำเร็จ (ปีนั้น ใช้ระบบ 8 ทีม)
พ.ศ. 2552 พาทีมวอลเลย์บอลหญิงคว้าแชมป์ชิงแชมป์เอเชีย ครั้งที่ 15 โดยการโค่นจีน ซึ่งอยู่ในอันดับ 4 ของโลก ในขณะนั้นได้สำเร็จ
พ.ศ. 2554 พาทีมหญิงไทย คว้าอันดับ 6 เวิลด์กรังปรี ได้เป็นครั้งแรกในประวัติศาสตร์ และคว้าอันดับ 4 ในรายการชิงแชมป์เอเชีย
พ.ศ. 2555 พาทีมหญิงไทย คว้าอันดับ 4 เวิลด์กรังปรี ได้เป็นครั้งแรกในประวัติศาสตร์ และคว้าอันดับ 1 ในรายการชิงแชมป์เอเชียนคัพ
พ.ศ. 2556 พาทีมวอลเลย์บอลหญิงทีมชาติไทย คว้าแชมป์วอลเลย์บอลหญิงชิงแชมป์เอเชีย 2013 โดยการชนะทีมชาติญี่ปุ่นซึ่งเป็นทีมอันดับ 3 ของโลก และเจ้าของเหรียญทองแดงโอลิมปิกครั้งที่ 30 ไป 3-0 เซต
ชีวิตส่วนตัว

ด้านชีวิตส่วนตัว เกียรติพงษ์ รัชตเกรียงไกร ไม่มีครอบครัวและไม่มีลูกตลอดช่วง 16 ปีของการทำหน้าที่การเป็นผู้ฝึกสอน แต่ปลายปี พ.ศ. 2557 เกียรติพงษ์ ได้ออกมาประกาศว่าตนจะสมรสกับ เฝิง คุน อดีตนักวอลเลย์บอล ตำแหน่งมือเซ็ตทีมชาติจีนชุดโอลิมปิกปี 2004 หลังจากคบหากัน 4 ปี โดยจะเข้ารับพระราชทานน้ำสังข์จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในวันที่ 4 ธันวาคม และจะมีงานเลี้ยงฉลองวันที่ 6 ธันวาคมปีเดียวกันนั้น
ผลงานในระดับอาชีพ > ในฐานะผู้ฝึกสอน

| 0 | 1 | 2 |
| --- | --- | --- |
| สโมสร | ประเทศ | พ.ศ. |
| แสงโสม |  ไทย | 2549 - 2551 |
| เฟดเดอร์บรอย |  ไทย | 2552 - 2554 |
| ช้าง |  ไทย | 2554 - 2555 |
| อิกติซาดชิ บากู |  อาเซอร์ไบจาน | 2555 - 2556 |
| ปักกิ่ง |  จีน | 2557 - 2561 |
รางวัลที่ได้รับ

พ.ศ. 2530 -  เหรียญทองแดง ซีเกมส์ 1987 ประเทศอินโดนีเซีย
วันที่ 21 ธันวาคม พ.ศ. 2555 - รางวัลผู้ฝึกสอนนักกีฬาสมัครเล่นดีเด่น วันกีฬาแห่งชาติ 2555 ที่อินดอร์ สเตเดียม หัวหมาก
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2553 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
ผลงานอื่น

โค้ชอ๊อต เกียรติพงษ์ รัชตเกรียงไกร ได้ออกหนังสือพ็อกเก็ตบุ๊คส์เล่มแรกในเดือนสิงหาคม พ.ศ. 2556 ใช้ชื่อหนังสือว่า โค้ชอ๊อต
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เกียรติพงษ์ รัชตเกรียงไกร
เกียรติพงษ์ รัชตเกรียงไกร ที่เฟซบุ๊ก
ปลาร้า

สภาพของปลาร้าขณะหมัก
ปลาร้า หรือในภาคอีสานจะเรียกว่า ปลาแดก เป็นอาหารที่ได้จากการหมักดองปลาด้วยเกลือและข้าวคั่วหรือรำข้าว ซึ่งเป็นภูมิปัญญาการถนอมอาหารดั้งเดิมของชาวไทยตั้งแต่โบราณ
ปลาร้า ได้รับการขึ้นบัญชีเป็นมรดกภูมิปัญญาทางวัฒนธรรมของชาติในปี พ.ศ. 2555
ประวัติ

การทำปลาร้าและน้ำปลาร้าเป็นอาหารของชาวไทยมีตั้งแต่สมัยกรุงศรีอยุธยา ซีมง เดอ ลา ลูแบร์ ผู้เป็นเอกอัครราชทูตฝรั่งเศสที่ได้มาเยือนอาณาจักรในรัชสมัยของสมเด็จพระนารายณ์ (พ.ศ. 2199 – 2231) ได้เห็นกระบวนการทำปลาร้าและน้ำปลาร้าด้วยตาของเขาเอง และได้บันทึกลงไปในจดหมายเหตุลาลูแบร์ว่า
ให้หอยนางรมตัวเล็ก ๆ เต่าขนาดย่อมเนื้อรสดี กุ้งทุกขนาด และปลาเนื้อดีอีกเป็นอันมาก ส่วนปลาน้ำจืดนั้น มีปลาอุต (อาจหมายถึงปลาดุก) และปลากระดี่ เมื่อได้จับปลาเหล่านั้นหมักเกลือไว้ด้วยกันตามวิธีที่ชาวสยามเคยทำกันมา แล้วใส่รวมลงในตุ่มหรือไหดินเผาดองไว้ ปลานั้นจะเน่าภายในไม่ช้า เพราะการหมักเค็มของชาวสยามนั้นทำกันเลวมาก ครั้นปลาเน่าและค่อนข้างจะเป็นน้ำแล้ว น้ำปลาเน่าหรือปลาร้านั้นจะนูนฟอดขึ้นและยุบลงตรงกันกับเวลาที่กระแสน้ำทะเลขึ้นลง
หลังจากนั้นลาลูแบร์ได้รับปลาร้าเป็นของฝากกลับไปฝรั่งเศส พอได้บริโภคแล้วก็พบว่ามีรสชาติอันเป็นเลิศ ไม่เพียงแต่ลาลูแบร์เท่านั้นชาวต่างชาติอื่น ๆ เช่น บาทหลวงชาวฝรั่งเศส อาเดรียง โลเนย์ (Adrien Launay) ได้บันทึกถึงปลาร้าเอาไว้ในหนังสือชื่อ สยามและคณะมิสชันนารีฝรั่งเศส (พ.ศ. 2389)
ปลาเป็นกับข้าวที่ใช้รับประทานควบไปกับข้าว โดยอาจทานสด แห้ง เค็ม หรือเน่าในรูปของปลาร้า สำหรับการทำปลาร้า ชาวสยามหมักปลาที่ตายแล้วในไหน้ำเกลือขนาดใหญ่ ซึ่งการหมักนี้จะทำให้เนื้อปลาเปื่อยอย่างรวดเร็วและมีลักษณะเป็นสีดำ มีรสและกลิ่นแรงน่าคลื่นเหียน…
ประเภท

ปลาร้าแบ่งเป็น 2 ประเภท ได้แก่ ปลาร้าข้าวคั่ว และปลาร้ารำ
ประเภท > ปลาร้าข้าวคั่ว

ปลาร้าข้าวคั่ว ได้จากการนำปลาหมักกับเกลือร่วมกับข้าวคั่ว เนื้อจะอ่อนนุ่ม สีเหลืองเข้ม และมีกลิ่นหอม ส่วนใหญ่จะใช้ปลาขนาดกลางและใหญ่ เช่น ปลากระดี่ ปลาสลิด ปลาหมอเทศ ปลาดุก ปลาซ่อน แหล่งผลิตที่สำคัญอยู่ในจังหวัดทางภาคกลาง เช่น จังหวัดพระนครศรีอยุธยา อ่างทอง สิงห์บุรี สระบุรี ลพบุรี ชัยนาท และนครสวรรค์
ประเภท > ปลาร้ารำ

ปลาร้ารำ ได้จากการนำปลามาหมักกับเกลือ ซึ่งประเภทของเกลือที่ใช้ส่วนใหญ่จะเป็นเกลือสินเธาว์ แล้วใส่รำ หรือรำผสมข้าวคั่ว ผลที่ได้จะมีลักษณะเป็นตัวเนื้อไม่นิ่ม สีคล้ำ และมีกลิ่นแรงกว่าปลาร้าข้าวคั่ว มักใช้ปลาขนาดเล็ก เช่นปลาสร้อยดาว ปลาซิว ปลากระดี่ แหล่งผลิตที่สำคัญอยู่ในภาคอีสาน
พิมพ์ ญาดา

| พิมพ์ ญาดา |
| --- | --- |
เกิด: 7 ตุลาคม พ.ศ. 2522 (45 ปี) พิมพ์ญาดา อา​รมย์สุข
ส่วนสูง: 158 เซนติเมตร
อาชีพ: นักร้อง, นักแสดง   เจ้าหน้าที่รัฐแห่งหนึ่ง (ปัจจุบัน)
ปีที่แสดง: พ.ศ. 2545 - พ.ศ. 2554
ผลงานเด่น: รักแท้แพ้เคเอฟซี 2545  สาวสุพรรณหวานแหวว 2546  ถูกใจไหมจ๊อด 2548  หมวยบ้านนา 2549  ขนลุก 2551  ตามพี่หม่ากลับสุพรรณ 2553
สังกัด: นพพร ซิลเวอร์โกลด์ (2545-2554)   กรุงไทย ออดิโอ (2555-2557
พิมพ์ ญาดา เป็นศิลปินลูกทุ่ง, โฟล์ค และลูกกรุงหญิงที่อยู่ในสังกัด นพพร ซิลเวอร์โกลด์ ของพนม นพพร เธอมีเอกลักษณ์น้ำเสียงที่แตกต่างจากศิลปินลูกทุ่งหญิงคนอื่น ๆ เสียงของพิมพ์ญาดานั้นจะออกโทนเสียงทุ้มต่ำ ๆ คล้ายแนวเสียงของ ตั๊ก ลีลา
ซึ่งแนวเพลงของเธอส่วนใหญ่จะเป็นแนวเพลงเร็วทั้งสิ้น ผลงานเพลงที่เธอขับร้องนั้นได้มาตรฐานของเพลงลูกทุ่งอย่างจริงจังและยึดแบบอย่างที่คุณพนม นพพร ได้สอนเธอไว้ จึงทำให้เธอร้องเพลงลูกทุ่งได้ดีคนหนึ่ง ผลงานเพลงที่สร้างชื่อเสียงให้กับเธอ ได้แก่ เพลง สาวสุพรรณหวานแหวว, ถูกใจไหมจ๊อด, ตามพี่หม่ากลับสุพรรณ, สาวระยอง, หมวยบ้านนา, รักแท้แพ้เคเอฟซี, ขนลุก เป็นต้น
ประวัติ

พิมพ์ ญาดา นักร้องลูกทุ่งสาวจากค่ายนพพร ซิลเวอร์โกลด์ มีชื่อจริงว่า พิมพ์ญาดา อา​รมย์สุข (เดิมชื่อ อรัญญา อารมย์สุข) เกิดเมื่อวันอาทิตย์ที่ 7 ตุลาคม พ.ศ. 2522 เกิดที่อำเภอพระสมุทรเจดีย์ จังหวัดสมุทรปราการ เป็นชาวไทยเชื้อสายจีน โดยเป็นบุตรสาวคนสุดท้อง ในจำนวนพี่น้อง 5 คน
การศึกษา ปริญญาตรี (เกียรตินิยมอันดับสอง)
พิมพ์ ญาดา เป็นนักร้องในค่ายนพพร ซิลเวอร์โกลด์ ของคุณโอ พนม นพพร พิมพ์ ญาดา เป็นนักร้องที่มีเสียงเป็นเอกลักษณ์ไม่เหมือนศิลปินนักร้องทั่วไป บทเพลงที่โด่งดังที่สุดและคนรู้จักในนามของเธอ ได้แก่ เพลงสาวสุพรรณหวานแหวว และ เพลงถูกใจไหมจ๊อด ในอดีตเพลงนี้ได้รับความนิยมเป็นอย่างมาก และผลงานละครของเธอ คือ เพลงรักข้ามภพ ช่อง 7 (ปี พ.ศ. 2553)
ปัจจุบันทำงานอยู่ที่หน่วยงานหนึ่ง ได้สมรสกับชายต่างชาติ และมีบุตรสืบสกุลแล้ว มีบุตรจำนวน 2 คน ชื่อ ดีแลน (บุตรชาย) และ แคลร์ (บุตรสาว)
ผลงาน > การแสดง > ละครโทรทัศน์

เพลงรักข้ามภพ   (พ.ศ. 2553) ช่อง 7
ผลงาน > การแสดง > ภาพยนตร์วีซีดี (บ.นพพร โปรโมชั่น)

ภาพยนตร์เรื่อง เพลงรักแผ่นดินเพลิง (พ.ศ. 2546)
ภาพยนตร์เรื่อง บ้านไร่อลเวง (พ.ศ. 2547)
ภาพยนตร์เรื่อง ยุทธการกล้วยไม้ป่า (พ.ศ. 2549)
งานเพลง

ขับร้องเพลงเปิดรายการชุมทางเสียงทอง ช่อง 7
รักแท้ แพ้เคเอฟซี (2545)
สาวสุพรรณหวานแหวว (2546)
ตะวันตกน้ำ น้ำตาตกใน (2546)
โดนไปด้วย (2546)
ถูกใจไหมจ๊อด (2548)
สาวระยอง (2549)
หมวยบ้านนา (2549)
โป๊ะเช๊ะ (2549)
คิดถึงหูจี้ (2551)
ขนลุก (2551)
ตามพี่หม่ากลับสุพรรณ (2553)
งานเพลง > รายละเอียดในแต่อัลบั้ม > ชุดที่ 1 รักแท้ แพ้เคเอฟซี (21 กันยายน 2545)

รักแท้ แพ้เคเอฟซี
เพื่ออนาคต
ตัดเค้กตัดแฟน
แฟนเราพี่สาวแต่ง
ล้มไปเลย
คนดวงเลข 2
เสื้อยืดแพ้ยีนส์
มีเงินค่อยมา
หายเมาลืมหมด
เกือบจะซึ้ง
งานเพลง > รายละเอียดในแต่อัลบั้ม > ชุดที่ 2 สาวสุพรรณหวานแหวว (31 ตุลาคม 2546)

สาวสุพรรณหวานแหวว
ตะวันตกน้ำ น้ำตาตกใน
รอเธอที่ร้านทอง
รักคนตาตี่
โดนไปด้วย
เสี่ยงไพ่ทายรัก
ของดีมีไว้หวง
ปากไม่มีหูรูด
ไป ๆ มา ๆ
ไวไวซิ
งานเพลง > รายละเอียดในแต่อัลบั้ม > ชุดที่ 3 ถูกใจไหมจ๊อด (17 มกราคม 2548)

ถูกใจไหมจ๊อด
ไม่แต่งแช่งเป็นหวัดนก
ผู้ชายหมกเหม็ด
วันที่เก้าเศร้าใจ
รักเกิดที่คาราโอเกะ
คนรวยไร้รัก
หล่อเหมือนปู่เจ้าชู้เหมือนพ่อ
ข้าวคอยฝน คนคอยแฟน
หล่อไม่เจอรุ่น
คอยรักที่ปากน้ำ
งานเพลง > รายละเอียดในแต่อัลบั้ม > ชุดที่ 4 สาวระยอง (1 เมษายน 2549)

สาวระยอง
หมวยบ้านนา
สาวพิจิตรคิดหนัก
โป๊ะแชะ
หนาวใจไร้คู่
สูตรลับของพิมพ์
เชิงยังอ่อน
คิดถึงสุด ๆ
กลัวหนวด
เฮียช่วยใจบุญ
งานเพลง > รายละเอียดในแต่อัลบั้ม > ชุดที่ 5 ขนลุก (20 มิถุนายน 2551)

คิดถึงหูจี้
ขนลุก
เมาแล้วสิท่า
ลูกสาวพ่อค้า
สงสารพี่สาว
ถู ๆ ไถ ๆ
ผู้ชายติดหู
มีเมียทำไมไม่บอก
คุณพ่ออยากมีผู้ช่วย
ดังแต่ท่อล้อไม่หมุน
งานเพลง > รายละเอียดในแต่อัลบั้ม > ชุดที่ 6 ตามพี่หม่ากลับสุพรรณ (27 พฤศจิกายน 2553)

เบอร์ที่คอยไม่โทรมา
ตามพี่หม่ากลับสุพรรณ
คิดถึงหูจี้
ขนลุก
สาวระยอง
หมวยบ้านนา
มีเมียทำไมไม่บอก
ดังแต่ท่อล้อไม่หมุน
โป๊ะเช๊ะ
สูตรลับของพิมพ์
สาวพิจิตรคิดหนัก
คิดถึงสุด ๆ
งานเพลง > อัลบั้มอื่น ๆ

อัลบั้ม "เทศกาลวันดีประเพณีไทย" ร่วมกับศิลปินค่ายนพพร ซิลเวอร์โกลด์ (พ.ศ. 2545)
อัลบั้ม "เกมรัก เกมกีฬา" ร่วมด้วย ทัตพล หอมพวงษ์, แมงปอ ชลธิชา, แบงก์ บุญชัย, ณิชา ดารินทร์, เด่นชัย สายสุพรรณ, นก บริพันธ์, เบญทราย หุ่นน้อย
อัลบั้มเพลงประกอบละครเรื่อง เพลงรักข้ามภพ (พ.ศ. 2553)
อัลบั้มเพลงประกอบภาพยนตร์เรื่อง เพลงรักแผ่นดินเพลง, บ้านไร่อลเวง, ยุทธการกล้วยไม้ป่า (สังกัดนพพร)
ตลาดหลักทรัพย์

ตลาดหลักทรัพย์ (อังกฤษ: stock exchange, securities exchange, หรือ bourse) เป็นสถานที่ที่นายหน้าซื้อขายหุ้น (โบรเกอร์) และนักลงทุนสามารถซื้อและขายหลักทรัพย์ เช่น หุ้นของทุน พันธบัตร และเครื่องมือทางการเงินอื่น ๆ ตลาดหลักทรัพย์ยังให้บริการอำนวยความสะดวกสำหรับการออกและไถ่ถอนหลักทรัพย์ เช่น ตราสาร และกิจกรรมเงินทุน รวมถึงการจ่ายรายได้และเงินปันผล หลักทรัพย์ที่ลงทุนซื้อขายในตลาดหลักทรัพย์ประกอบไปด้วย หุ้นที่ถูกออกโดยบริษัทที่จดทะเบียน หน่วยลงทุน ตราสารอนุพันธ์ ผลิตภัณฑ์การลงทุนรวม และพันธบัตร ตลาดหลักทรัพย์มักจะทำหน้าที่เป็นตลาด"การประมูลขายทอดตลาดอย่างต่อเนื่อง" กับผู้ซื้อและผู้ขายที่ทำธุรกรรมผ่าน Open outcry ที่ตำแหน่งศูนย์กลาง เช่น ชั้นของการแลกเปลี่ยน หรือการใช้บริการระบบอิเล็กทรอนิกส์เพื่อการซื้อขายหลักทรัพย์ (electronic trading platform)
เพื่อให้สามารถลงทุนหลักทรัพย์ในตลาดหลักทรัพย์บางแห่ง หลักทรัพย์ต้องมีการแสดงรายการต่าง ๆ โดยปกตินั้น จะตั้งอยู่ที่ตั้งศูนย์กลางที่เล็กที่สุดสำหรับการเก็บบันทึกข้อมูล แต่การลงทุนนั้นจะเชื่อมโยงกับสถานที่จริงได้น้อยลง เนื่องจากตลาดสมัยใหม่ได้ใช้ระบบเครือข่ายการสื่อสารทางอิเล็กทรอนิกส์ ซึ่งทำให้พวกเขามีความได้เปรียบในด้านความเร็วที่เพิ่มมากขึ้นและลดต้นทุนในการทำธุรกรรม การลงทุนในตลาดหลักทรัพย์นั้นจำกัดเฉพาะโบรกเกอร์ที่เป็นสมาชิกของตลาดหลักทรัพย์ ในช่วงไม่กี่ปี ช่องทางการซื้อขายหลักทรัพย์ต่าง ๆ มากกมาย เช่น ระบบเครือข่ายการสื่อสารทางอิเล็กทรอนิกส์ ระบบการซื้อขายหลักทรัพย์ทางเลือก และ"ดาร์คพลู" ซึ่งมีกิจกรรมการซื้อขายหลักทรัพย์ที่มีความแตกต่างไปจากตลาดหลักทรัพย์แบบดั้งเดิม
การเสนอขายหุ้นและพันธบัตรแก่ประชาชนทั่วไปเป็นครั้งแรกให้กับนักลงทุนที่จะทำกันในตลาดหลักและตามมาด้วยการลงทุนซื้อขายหุ้นที่จะทำกันในตลาดรอง ตลาดหลักทรัพย์มักเป็นองค์ประกอบที่สำคัญที่สุดของตลาดหุ้น อุปสงค์และอุปทานในตลาดหุ้นได้รับแรงขับเคลื่อนจากปัจจัยต่าง ๆ ที่ในตลาดเสรีทั้งหมด ซึ่งจะส่งผลต่อราคาของหุ้น (ดูที่การประเมินมูลค่าหุ้น)
โดยทั่วไป จะไม่มีข้อผูกมัดใด ๆ สำหรับหุ้นที่ถูกออกผ่านทางตลาดหลักทรัพย์ และจะต้องไม่ทำการซื้อขายหลักทรัพย์เปลี่ยนแปลงในภายหลัง เช่น การซื้อขายดังกล่าวอาจจะต้องผ่านทางตลาดเจรจาต่อรอง (off exchange หรือ over-the-counter) นี่เป็นวิธีแบบปกติที่มีการซื้อขายตราสารอนุพันธ์และพันธบัตร เพื่อที่จะเพิ่มมากขึ้น ตลาดหลักทรัพย์เป็นส่วนหนึ่งของตลาดหลักทรัพย์ทั่วโลก ตลาดหลักทรัพย์ยังทำหน้าที่ทางเศรษฐกิจในการให้สภาพคล่องแก่ผู้ที่ถือหุ้นในการจัดหาวิธีการที่มีประสิทธิภาพในจัดการหุ้น
ดัชนีราคาหุ้น

ประชาชนโดยทั่วไป จะรู้จักตลาดหลักทรัพย์ของประเทศต่าง ๆ ผ่านทางชื่อดัชนีราคาหุ้น (Price Index) ของตลาดหลักทรัพย์นั้น ๆ มากกว่าชื่อของตลาดหลักทรัพย์ ตัวอย่างดัชนีของตลาดหลักทรัพย์ที่เป็นที่รู้จัก เช่น
| ประเทศ | ตลาดหลักทรัพย์ | ดัชนีราคาหุ้น |
| --- | --- | --- |
| สหรัฐ | นิวยอร์ก (NYSE) | ดาวโจนส์ |
| สหรัฐ | นิวยอร์ก (NYSE) | เอสแอนด์พี 500 |
| สหรัฐ | แนสแด็ก (NASDAQ) | แนสแด็ก |
| อังกฤษ | ลอนดอน | ฟุตซี่ |
| สิงคโปร์ | สิงคโปร์ | สเตรทไทมส์ |
| ญี่ปุ่น | โตเกียว | นิกเคอิ |
| จีน | เซี่ยงไฮ้ | เซี่ยงไฮ้คอมโพสิต |
| ฮ่องกง | ฮ่องกง | ฮั่งเส็ง |
| ไทย | ประเทศไทย | SET |
| ไทย | เอ็ม เอ ไอ | MAI |
ทั้งนี้ ตลาดหลักทรัพย์นิวยอร์ก หรือ New York Stock Exchange ถือไว้ว่าเป็นตลาดหลักทรัพย์ที่เก่าแก่ที่สุด และดัชนีดาวโจนส์ ถือว่าเป็นดัชนีราคาหลักทรัพย์ที่เก่าแก่ที่สุด ตลาดหลักทรัพย์ลาว เป็นตลาดหลักทรัพย์ล่าสุด (เปิด10-10-10) เปิดทำการจริง 11-01-11 ปัจจุบันตลาดหลักทรัพย์ทั่วโลกจะนิยมใช้การคิดดัชนีราคาหลักทรัพย์ตามแบบ เอสแอนด์พี S&P ซึ่งคิดค้นโดยบริษัท สแตนดาร์ดแอนด์พัวร์ จำกัด เป็นส่วนใหญ่เนื่องจากจะสามารถสะท้อนถึงปริมาณการซื้อขายหลักทรัพย์ในตลาดได้ดีกว่าทั้งในด้านปริมาณของธุรกรรม และด้านราคาของหลักทรัพย์
ดูเพิ่ม

ตลาดหลักทรัพย์แห่งประเทศไทย
การวิเคราะห์ปัจจัยพื้นฐาน
การวิเคราะห์ปัจจัยทางเทคนิค
ไทยเอ็นวีดีอาร์ บริษัท ไทยเอ็นวีดีอาร์ จำกัด
สยามดีอาร์ บริษัท สยามดีอาร์ จำกัด
รายชื่อตลาดหลักทรัพย์ทั่วโลก
จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

การเลือกตั้งสมาชิกสภาผู้แทนราษฎรจังหวัดร้อยเอ็ด พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งลดลงจากการเลือกตั้งครั้งก่อนเมื่อเดือนธันวาคม พ.ศ. 2500 และ การเลือกตั้งเพิ่มเติม พ.ศ. 2501 3 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 5 คน
ดูเพิ่ม

จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
สุรพล โทณะวณิก

บทความนี้เกี่ยวกับนักแต่งเพลงที่มีชื่อเสียงของประเทศไทย สำหรับความหมายอื่น ดูที่ สุรพล (แก้ความกำกวม)
| สุรพล โทณะวณิกจ> ภ. |
| --- | --- |
สุรพล โทณะวณิก
สารนิเทศภูมิหลัง
เกิด: 7 พฤษภาคม พ.ศ. 2469 (98 ปี) สุรพล โทณะวณิก จังหวัดพระนคร ประเทศสยาม
คู่สมรส: นงลักษณ์ โรจนพรรณ   ศรินศิริ โทณะวณิก
อาชีพ: นักประพันธ์เพลง, นักเขียน, นักหนังสือพิมพ์
ปีที่แสดง: พ.ศ. 2495–ปัจจุบัน
สังกัด: กมลสุโกศล
ศิลปินแห่งชาติ: พ.ศ. 2540 - สาขาศิลปะการแสดง (เพลงไทยสากล-ประพันธ์)
สุรพล โทณะวณิก (เกิด 7 พฤษภาคม พ.ศ. 2469) เป็นนักประพันธ์เพลงไทยสากล และเพลงแปลง นักเขียนเรื่องสั้น นักข่าว นักหนังสือพิมพ์ชาวไทย และยังเคยเป็นผู้อำนวยการสร้างภาพยนตร์ มีผลงานประพันธ์เพลงที่สร้างชื่อเสียงคือเพลง "ใครหนอ" และยังมีผลงานประพันธ์เพลงร่วมกับ เอื้อ สุนทรสนาน ที่ได้รับความนิยมสูงสุดในเพลง "ยามรัก" สุรพล โทณะวณิก ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาศิลปะการแสดง (เพลงไทยสากล-ประพันธ์) ประจำปี พ.ศ. 2540
ประวัติ

สุรพล โทณะวณิก เกิดที่จังหวัดกรุงเทพมหานคร เป็นบุตรของขุนประทนต์คดี (หลี โทณะวณิก) และนางน้อย โทณะวณิก มารดาเสียชีวิตตั้งแต่อายุเพียง 6 ปี จึงกลายเป็นเด็กเร่ร่อนจนอายุ 13 ปี ได้ติดตามพระครูคุณรสศิริขันธ์ เจ้าคณะจังหวัดสุรินทร์ ไปอยู่ที่จังหวัดสุรินทร์จนเรียนจบชั้น ม.3 แล้วย้ายไปอยู่จังหวัดนครราชสีมา ก่อนจะย้ายกลับมากรุงเทพมหานคร
ในปี พ.ศ. 2492 สุรพล โทณะวณิก ทำงานที่โรงละครเวิ้งนาครเขษม ได้รู้จักครูเพลง นักดนตรี และนักแสดงในวงการหลายท่านก่อนจะได้ไปช่วยงานกับ สุวัฒน์ วรดิลก และ ศักดิ์เกษม หุตาคม และได้ทำงานเขียนเรื่องสั้นให้กับหนังสือพิมพ์และนิตยสารหลายยี่ห้อ เช่น "เพลินจิต",  "แสนสุข", "วันอาทิตย์", "ชาวกรุง"  เป็นนักข่าวอาชญากรรม และบรรณาธิการหนังสือพิมพ์
สุรพล โทณะวณิก เริ่มประพันธ์เพลงครั้งแรกราวปี พ.ศ. 2495 มีผลงานเพลงบันทึกแผ่นเสียงที่มีชื่อเสียงเช่น เพลง "ใครขโมยกางเกง" และ "ใครขโมยกระโปรง" ขับร้องโดย วิเชียร ภู่โชติ - ประชุม พุ่มศิริ "ลาแล้วแก้วตา", "บัวน้อยคอยรัก" และ  "ในโลกแห่งความฝัน" ขับร้องโดย สุเทพ วงศ์กำแหง "ใครหนอ", "ฟ้ามิอาจกั้น" และ "รักไม่รู้ดับ" ขับร้องโดย สวลี ผกาพันธุ์ "ยามรัก" (ประพันธ์ร่วมกับ เอื้อ สุนทรสนาน) และ "แม่เนื้ออุ่น" ขับร้องโดย หม่อมราชวงศ์ถนัดศรี สวัสดิวัตน์ "ท่าเตียน", "กลัวทำไมจน" และ "แตกดังโพละ" ขับร้องโดย มีศักดิ์ นาครัตน์
ผลงานเพลงในยุคหลัง เช่นเพลง "ลมรัก" และ "อยากลืมกลับจำ" ในปี พ.ศ. 2524 ขับร้องโดย เดอะฮอตเปปเปอร์ซิงเกอร์ (ผุสดี เอื้อเฟื้อ และ รุ่งพิรุณ เมธารมณ์) ได้รับพระราชทานรางวัลแผ่นเสียงทองคำ ประจำปี พ.ศ. 2526
สุรพล โทณะวณิก เคยมีผลงานกำกับภาพยนตร์ ในปี พ.ศ. 2515 - 2516 เรื่อง ไอ้แกละเพื่อนรัก (2515) นำแสดงโดย สรพงศ์ ชาตรี นัยนา ชีวานันท์ และ อีหนู หรือ 13 สาว 11 บริสุทธิ์ (2516) นำแสดงโดย กรุง ศรีวิไล
สุรพล โทณะวณิก ได้รับพระราชทานรางวัลแผ่นเสียงทองคำ ประเภทคำร้อง และ ทำนองชนะเลิศ จากเพลง "ใครหนอ" ในปี พ.ศ. 2507 และเพลง "เพชรตัดเพชร"  ในปี พ.ศ. 2509 จากพระหัตถ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และได้รับการเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาศิลปะการแสดง (เพลงไทยสากล - ประพันธ์) ประจำปี พ.ศ. 2540 และ ในปี พ.ศ. 2553 สุรพล โทณะวณิก ได้รับรางวัลเกียรติยศผู้ประพันธ์เพลงดีเด่นในอดีต จากในโครงการเพชรในเพลง กรมศิลปากร ครั้งที่ 7 จากเพลง ใครหนอ ขับร้องโดย สวลี ผกาพันธุ์ ได้รับในวันภาษาไทยแห่งชาติ วันพฤหัสบดีที่ 29 กรกฎาคม พ.ศ. 2553 ณ ศูนย์วัฒนธรรมแห่งประเทศไทย
ผลงานการแสดงภาพยนตร์

สาวน้อย (2501)
เขาชื่อกานต์ (2516) รับบทเป็น "สำเริง"
ผลงานกำกับภาพยนตร์

ไอ้แกละเพื่อนรัก (2515)
อีหนู (13 สาว 11 บริสุทธิ์) (2516)